laion/Wikipedia-Exotic huggingface dataset:
ג'יבריל סידיבה (כדורגלן צרפתי)

ג'יבריל סידיבה (בצרפתית: Djibril Sidibé; נולד ב-29 ביולי 1992 בטרואה שבצרפת) הוא כדורגלן צרפתי ממוצא סנגלי המשחק בעמדת המגן בטולוז. סידיבה נולד בטרואה שבצרפת וגדל במחלקת הנוער של טרואה המקומית. ב-19 במרץ 2010 ערך סידיבה את הופעת הבכורה שלו במועדון, כשנכנס כמחליף בדקה ה-71 במחזור ה-29 בליגת הצרפתית השלישית לעונת 2009/2010. זו הייתה הופעתו היחידה בעונה זו, בה עלתה טרואה לליגה הצרפתית השנייה. בעונת 2010/2011 ערך סידיבה 6 הופעות ליגה נוספות. ב-17 בפברואר 2012 הבקיע סידיבה את שער הבכורה שלו במועדון, שער מכריע בתוספת הזמן של המחצית השנייה בניצחון 1–2 על סדאן במסגרת המחזור ה-24 בליגה לעונת 2011/2012. סידיבה ערך 34 הופעות ליגה והבקיע שער אחד בעונה זו, בה עלתה טרואה לליגת העל הצרפתית. בחודש יולי 2012 חתם סידיבה בליל מליגת העל הצרפתית כגיבוי למתייה דבושי. ב-25 באוגוסט ערך סידיבה את הופעתה הבכורה שלו במועדון, כששיחק 90 דקות והבקיע שער בתיקו 2-2 נגד ניס במסגרת המחזור השלישי בליגה. ב-19 בספטמבר ערך סידיבה את הופעת הבכורה שלו בליגת האלופות, כשהחליף את מתייה דבושי בדקה ה-85 בהפסד 1–3 לבאטה בוריסוב במסגרת המחזור הראשון בשלב הבתים לעונת 2012/2013. ב-20 בנובמבר הבקיע סידיבה את שער הבכורה שלו בליגת האלופות, שער בדקה ה-14 בניצחון 0–2 על באטה בוריסוב במסגרת המחזור השלישי של שלב הבתים. בסך הכל ערך סידיבה 14 הופעות ליגה והבקיע שער אחד בעונת 2012/2013, ו-3 הופעות בליגת האלופות. בשתי העונות הבאות ערך סידיבה 45 הופעות ליגה והבקיע שני שערים. בעונת 2015/2016 החמיץ סידיבה משחק ליגה אחד וערך 37 הופעות ליגה, בהן הבקיע ארבעה שערים. הוא גם לקח חלק בהגעתה של ליל לגמר גביע הליגה הצרפתית נגד פריז סן-ז'רמן, בו הפסידה ליל בתוצאה 1–2, כשסידיבה מבקיע את השער לזכותה. ב-8 ביולי 2016 חתם סידיבה במונקו מליגת העל הצרפתית על חוזה ל-5 שנים. ב-27 ביולי ערך סידיבה את הופעת הבכורה שלו במועדון, כששיחק 90 דקות בהפסד 1–2 לגלאטסראיי במסגרת המשחק הראשון בסיבוב ההעפלה השלישי לליגת האלופות לעונת 2016/2017. ב-12 באוגוסט ערך סידיבה את הופעת הבכורה שלו בליגה במדי המועדון, כששיחק 90 דקות בתיקו 2-2 נגד גנגאן במסגרת המחזור הראשון בליגה. ב-10 בספטמבר הבקיע סידיבה את שער הבכורה שלו במועדון, שער בדקה השנייה בניצחון 1–4 על קבוצתו הקודמת, ליל, במסגרת המחזור הרביעי בליגה. ב-7 באוגוסט 2019 הושאל לאברטון לעונה אחת, עם אופציה לרכישה בסוף העונה. ב-9 בספטמבר 2022 חתם סידיבה לשנתיים בא.א.ק. אתונה. ב-2 באוגוסט 2024 חזר לצרפת וחתם בטולוז. ב-1 בספטמבר 2016 ערך סידיבה את הופעת הבכורה שלו בנבחרת צרפת, כששיחק 90 דקות בניצחון 1–3 על נבחרת איטליה במשחק ידידות. מדיה וקבצים בנושא ג'יבריל סידיבה בוויקישיתוף ג'יבריל סידיבה, ברשת החברתית אקס (טוויטר) ג'יבריל סידיבה, באתר Transfermarkt ג'יבריל סידיבה, באתר Soccerway ג'יבריל סידיבה, באתר BDFutbol ג'יבריל סידיבה, באתר WorldFootball.net ג'יבריל סידיבה, באתר National Football Teams ג'יבריל סידיבה, באתר FootballDatabase.eu "Everton seal loan deal for World Cup winner Djibril Sidibe". Liverpool Echo. נבדק ב-7 באוגוסט 2019. {{cite web}}: (עזרה)
מוסא דמבלה

האם התכוונתם ל... מוסא דמבלה (אתלט) – אתלט סנגלי המתחרה בריצת משוכות מוסא דמבלה (כדורגלן בלגי) – כדורגלן עבר בלגי ששיחק כקשר בנבחרת בלגיה מוסא דמבלה (כדורגלן צרפתי) – כדורגלן צרפתי המשחק כחלוץ בקבוצת אל-איתיפאק
מוסא דמבלה (כדורגלן צרפתי)

מוסא דמבלה (בצרפתית: Moussa Dembélé; נולד ב-12 ביולי 1996 בפונטואז שבצרפת) הוא כדורגלן צרפתי ממוצא מאלי המשחק בעמדת החלוץ באל-אטיפאק. דמבלה החל לשחק במחלקת הנוער של US סרז'י קלו, ובשנת 2004 עבר למחלקת הנוער של פריז סן-ז'רמן. בשנת 2012 עבר למחלקת הנוער של פולהאם מהפרמייר ליג. ב-30 בנובמבר 2013 ערך דמבלה את הופעת הבכורה שלו במועדון, כשהחליף את קיירן ריצ'רדסון בדקה ה-83 בהפסד 0–3 לוסטהאם יונייטד במסגרת המחזור ה-13 בליגה. דמבלה ערך הופעת ליגה אחת נוספת בעונה זו, שהסתיימה בירידתה של פולהאם לפוטבול ליג צ'מפיונשיפ. ב-28 באוקטובר 2014 הבקיע דמבלה את שערי הבכורה שלו במועדון, צמד שערים בהפסד 2–5 לדרבי קאונטי בגביע הפוטבול ליג. בליגה ערך דמבלה 11 הופעות. ב-13 בספטמבר 2015 הבקיע דמבלה את שער הבכורה שלו בליגה, שער בדקה ה-30 בניצחון 1–2 על בלקברן רוברס במסגרת המחזור השישי. בעונת 2015/2016, שהייתה עונת השיא שלו במועדון, ערך דמבלה 43 הופעות ליגה והבקיע 15 שערים. ב-28 ביוני 2016 חתם דמבלה בסלטיק מליגת העל הסקוטית על חוזה ל-4 שנים. ב-12 ביולי, ביום הולדתו ה-20, ערך דמבלה את הופעת הבכורה שלו במועדון, כששיחק 74 דקות בהפסד 0–1 ללינקולן רד אימפס במשחק הראשון של סיבוב ההעפלה השני לליגת האלופות לעונת 2016/2017. ב-3 באוגוסט הבקיע דמבלה את שער הבכורה שלו במועדון, שער מכריע בתוספת הזמן של המחצית השנייה בניצחון 1–2 על אסטנה במשחק הגומלין של סיבוב ההעפלה השלישי לליגת האלופות. ב-7 באוגוסט ערך דמבלה את הופעת הבכורה שלו בליגה, כששיחק 90 דקות בניצחון 1–2 על הארט אוף מידלות'יאן במסגרת המחזור הראשון. ב-10 באוגוסט הבקיע דמבלה צמד שערים בניצחון 0–5 על מאת'רוול במסגרת גביע הליגה הסקוטית. ב-17 באוגוסט הבקיע דמבלה שער בדקה ה-73 בניצחון 2–5 על הפועל באר שבע במסגרת פלייאוף ההעפלה לליגת האלופות. ב-10 בספטמבר הבקיע דמבלה את שעריו הראשונים בליגה, שלושער בניצחון 1–5 על גלאזגו ריינג'רס במסגרת המחזור החמישי. ב-13 בספטמבר ערך דמבלה את הופעת הבכורה שלו בליגת האלופות, כששיחק 90 דקות ואף החטיא פנדל בהפסד 0–7 לברצלונה במסגרת המחזור הראשון בשלב הבתים. ב-28 בספטמבר הבקיע דמבלה צמד שערים בתיקו 3-3 נגד מנצ'סטר סיטי במסגרת המחזור השני בשלב הבתים של ליגת האלופות, ארבעה ימים לאחר שהבקיע צמד בליגה בניצחון 1–6 על קילמרנוק במסגרת המחזור השביעי. ב-31 באוגוסט 2018 חתם דמבלה לחמש שנים באולימפיק ליון. ב-15 בספטמבר ערך את הופעת הבכורה שלו בתיקו 2-2 מול קן. ב-26 בספטמבר כבש צמד שערי בכורה בניצחון 0–3 על דיז'ון. בעונת 2021/2022 שבר את שיא השערים שלו לעונה אחת, כשכבש 21 שערי ליגה וסיים במקום השלישי בטבלת כובשי השערים. ב-13 בינואר 2021 הושאל דמבלה לאתלטיקו מדריד לעונה אחת, עמה זכה באליפות ספרד בעונת 2020/2021. ב-26 ביולי 2023 חתם דמבלה באל-אטיפאק מליגת העל הסעודית לארבע שנים. אליפות סקוטלנד: 2016/2017, 2017/2018 גביע הליגה הסקוטי: 2016/2017, 2017/2018 הגביע הסקוטי: 2016/2017, 2017/2018 אליפות ספרד: 2020/2021 מדיה וקבצים בנושא מוסא דמבלה בוויקישיתוף מוסא דמבלה, ברשת החברתית אקס (טוויטר) מוסא דמבלה, ברשת החברתית אינסטגרם מוסא דמבלה, באתר Transfermarkt מוסא דמבלה, באתר Soccerway מוסא דמבלה, באתר BDFutbol מוסא דמבלה, באתר WorldFootball.net מוסא דמבלה, באתר FootballDatabase.eu מוסא דמבלה, באתר ESPN
מנחם מנדל רוזנבוים

מנחם מנדל רוזנבוים (ג' בשבט ה'תרכ"ט, 15 בינואר 1869 – ח' בניסן ה'תשי"ד, 11 באפריל 1954) היה מהפכן יהודי סוציאל-רבולוציונרי באימפריה הרוסית, ממקימי קיבוץ נען ברוח הקומוניזם. מנחם מנדל רוזנבוים נולד בעיירה פלשניץ (ליד מינסק) שברוסיה למשפחה יהודית מסורתית אמידה. אביו אברהם-חיים רוזנבוים היה חסיד ידוע. בשנת 1884 כשהיה בן 14 עזב רוזנבוים את מינסק ועבר לוילנה (בירת ליטא כיום), שם למד רוסית ומדעים מדויקים בשאיפה לרכוש תואר דוקטור. בשנות העשרים לחייו, תמך רוזנבוים במעמד האיכרים ברוסיה. בגין פעילותו המהפכנית כנגד שלטון הצאר, נשלח רוזנבוים למאסר במבצר הפטרופבלי. בשנת 1905 לאחר כישלון המהפכה הסוציאליסטית, ברח רוזנבוים לארצות הברית. רוזנבוים עלה בשנת 1927 לארץ ישראל והתנדב בתנועת הנוער העובד ברחובות. מאוחר יותר, הקים רוזנבוים ביחד עם חבריו את קיבוץ נען ברוח הקומוניזם שלמענו פעל במהלך כל חייו. הוא חי בקיבוץ אותו ייסד עם חבריו בשנות ה-30. בתקופת מלחמת העולם השנייה חזר לארצות הברית ובתום המלחמה בשנת 1945 לארץ ישראל. את שארית ימיו חי בקיבוץ נען, שם נפטר בשנת 1954. ברוך דומניץ, למ. מ. רוזנבוים, בהגיעו לגבורות, דבר, 18 בפברואר 1949 דוד גוטספורכט, על דרכו של הפועל היהודי אל האינטנאציונאל, על המשמר, 30 באפריל 1954 שבתי קפלן, אל היצירה ואל הסערה כ"ה שנים לנען, על המשמר, 6 באוקטובר 1955 Impressive Funeral Held for M. M. Rosenbaum in Israel, אפריל 1954 מנחם מנדל רוזנבוים, Erinerungen fun a sotsialisṭ-reṿolutsyoner כרך ב סיבוב בתיאטרון הפתוח בקיבוץ נען, באתר חלון אחורי - ארכיטקטורה ואידאולוגיה בדיסנילנד מקומי הסיפור הלא-יאמן: בן החסיד ששימש יד ימינו של לנין, באתר חב"ד און ליין, 13 ביולי 2009 מצבה של מנחם מנדל רוזנבוים ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ג'יימס אליסון

ג'יימס אליסון (נולד ב-7 באוגוסט 1948) הוא אימונולוג אמריקני, זוכה פרס נובל לפיזיולוגיה או לרפואה לשנת 2018. אליסון נולד בשנת 1948, בן לאלברט, רופא וקונסטנס אליסון. הוא גדל בעיירה קטנה בטקסס. בשנת 1969 קיבל תואר ראשון במיקרוביולוגיה. בשנת 1973 קיבל תואר דוקטור למדעי הביולוגיה מאוניברסיטת טקסס באוסטין. בשנת 1985 מונה לפרופסור לאימונולוגיה ומנהל מעבדה לחקר מחלת הסרטן באוניברסיטת קליפורניה בברקלי. המחקרים שערך בשנות ה-90 סללו את הדרך להבנת האופן שבו ניתן להגביר את יכולת המערכת החיסונית להדוף את מחלת הסרטן, מה שנקרא אימונותרפיה. מחקריו התמקדו בלימפוציט T אשר מסוגל לזהות תאים שעברו שינוי סרטני ולחסלם. אליסון הראה כי קיימים מנגנונים ביולוגיים אשר משרתים את מחלת הסרטן ומאפשרים לשתק את פעולת הלימפוציטים. ביטול מנגנון השיתוק מאפשר למערכת החיסונית לפעול כפי שהייתה אמורה לפעול מלכתחילה נגד הסרטן ולגבור עליו. התרופה ירבוי שאושרה בידי ה-FDA לשיווק בשנת 2011 הייתה התרופה הראשונה שהתבססה על אימונותרפיה כדרך למלחמה בסרטן תוך שימוש במעכב נקודת בקרה וחוללה מהפכה בתחום, ובהכנתה נעשה שימוש בידע שנרכש במחקריו של אליסון. אליסון זכה בפרסים רבים, בהם פרס חזית הידע של קרן BBVA בשנת 2017, פרס וולף לרפואה ופרס הארווי של הטכניון בחיפה. הוא סיפר שמקרי מוות רבים במשפחתו הקרובה שנבעו מסרטן הגבירו את העניין שלו במציאת תרופה למחלה. באוקטובר 2018 הוכרז לזוכה פרס נובל לפיזיולוגיה או לרפואה לשנת 2018, יחד עם טסוקו הונג'ו היפני. מדיה וקבצים בנושא ג'יימס אליסון בוויקישיתוף אתר האינטרנט הרשמי של ג'יימס אליסון ג'יימס אליסון, באתר פרס נובל (באנגלית) ג'יימס אליסון, באתר גוגל סקולר פרס נובל לרפואה לשנת 2018: רתימת מערכת החיסון למאבק בסרטן, באתר "הידען", 1 באוקטובר 2018 עדו בן פורת, הוכרזו זוכי פרס וולף במדעים ובאמנות, באתר ערוץ 7, 3 בינואר 2017 זוכי פרס הארווי של הטכניון: הפרופסורים אליסון וגנצל, באתר הטכניון, 10 בדצמבר 2014
יאנג ז'י

הרפובליקה העממית של סין זהו שם סיני; שם המשפחה הוא יאנג. יאנג ז'י (במנדרינית: 杨智; נולד ב-15 בינואר 1983) הוא כדורגלן עבר סיני ששיחק בבייג'ינג גואואן בעמדת השוער. יאנג ז'י החל את הקריירה שלו בקבוצת "צעירי גואנדונג". בעונת 2002 הצטרף לגואנדונג צ'יונגינג ולמרות גילו הצעיר רשם 26 הופעות בליגה. בעונת 2005 חתם בבייג'ינג גואואן מליגת העל גם בה הפך לשוער ראשון כבר בעונתו הראשונה. בין השנים 2007–2009 נכלל ב"נבחרת העונה בליגה" ובעונת 2009 אף זכה עם הקבוצה באליפות. ב-28 בדצמבר 2011 נפצע במהלך משחק עבור נבחרת גואנדונג במסגרת גביע גואנגדונג-הונג קונג ונעדר כשנה מהמגרשים. ב-27 בפברואר 2013 חזר מהפציעה ורשם את הופעת הבכורה שלו מאז ההחלמה בתיקו 0-0 נגד פוהאנג סטילרס במסגרת ליגת האלופות האסיאתית. ב-10 באוגוסט 2006 ערך את הופעת הבכורה שלו בנבחרת סין בניצחון 4–0 נגד תאילנד כאשר עלה כמחליף במקומו של לי לייליי. עם כניסתו של גאו הונגבו לתפקיד המאמן הלאומי של סין, הפך יאנג ז'י לשוער הראשון של הנבחרת. בשנת 2010 זכה עימה באליפות מזרח אסיה בכדורגל. בייג'ינג גואואן ליגת העל הסינית: 2009 נבחרת סין אליפות מזרח אסיה בכדורגל: 2010 אישיים נבחרת העונה בליגת העל הסינית: 2007, 2008, 2009 מדיה וקבצים בנושא יאנג ז'י בוויקישיתוף יאנג ז'י, באתר Transfermarkt יאנג ז'י, באתר Soccerway יאנג ז'י, באתר National Football Teams יאנג ז'י, באתר FootballDatabase.eu פרופיל המאמן, באתר Transfermarkt
מחמוד דאוד

מחמוד דאוד (בערבית: محمود داوود; בגרמנית: Mahmoud Dahoud, נהגה מחמוד דהוד; נולד ב-1 בינואר 1996 בעמודה שבסוריה) הוא כדורגלן סורי-גרמני המשחק בעמדת הקשר באיינטרכט פרנקפורט. בשנת 2010 הגיע דאוד למחלקת הנוער של בורוסיה מנשנגלדבך מהבונדסליגה מפורטונה דיסלדורף. ב-28 באוגוסט 2014 ערך דאוד את הופעת הבכורה שלו במועדון, כשהחליף את כריסטוף קרמר בדקה ה-55 בניצחון 0–7 על סרייבו במסגרת פלייאוף ההעפלה לליגה האירופית לעונת 2014/2015. ב-11 באפריל 2015 ערך דאוד את הופעת הבכורה שלו בליגה, כשנכנס כשהחליף את פטריק הרמן בתוספת הזמן של המחצית השנייה בניצחון 1–3 על בורוסיה דורטמונד במסגרת המחזור ה-28. זו הייתה הופעת הליגה היחידה שלו בעונה זו. בעונת 2015/2016, עם פיטוריו של לוסיין פאברה ומינויו של אנדרה שוברט למאמן הקבוצה, הפך דאוד לשחקן מפתח בקבוצה. ב-15 בספטמבר 2015 ערך דאוד את הופעת הבכורה שלו בליגת האלופות, כשהחליף את לארס שטינדל בדקה ה-67 בהפסד 0–3 לסביליה במסגרת המחזור הראשון בשלב הבתים לעונת 2015/2016. הוא שיחק בכל ששת משחקי שלב הבתים, בו סיימה בורוסיה מנשנגלדבך במקום הרביעי בבית שכלל את מנצ'סטר סיטי, את יובנטוס ואת סביליה. ב-23 בספטמבר הבקיע דאוד את שער הבכורה שלו במועדון, שער בדקה ה-21 בניצחון 2–4 על אאוגסבורג במסגרת המחזור השישי בליגה. בסך הכל ערך דאוד 32 הופעות ליגה והבקיע חמישה שערים בעונת 2015/2016. בחודש אוגוסט 2016 גילה סוכנו של דאוד כי הוא סירב לחתימה על חוזה חדש מתוך הבנה כי בסוף העונה יוכל לעזוב את המועדון, כשמועדונים כמו ליברפול ופריז סן-ז'רמן מעוניינים בו. במרץ 2017 נרכש דאוד על ידי בורוסיה דורטמונד תמורת 12 מיליון אירו. ב-16 ביוני 2023 חתם דאוד לארבע שנים בברייטון אנד הוב אלביון. ב-12 באוגוסט ערך הופעת בכורה בקבוצה, בניצחון 1–4 על לוטון טאון. ב-1 בפברואר 2024 הושאל לשטוטגרט עד לסיום עונת 2023/24. דאוד כבש שער ליגה אחד במדי שטוטגרט, במשחק ליגה מול דרמשטדט 98, וסיים עם הקבוצה במקום השני המפתיע. בתום תקופת ההשאלה חזר דאוד לברייטון. באוגוסט 2024 נמכר דאוד מברייטון לאיינטרכט פרנקפורט מהבונדסליגה. דאוד חתם על חוזה לשנתיים בפרנקפורט. דאוד שיחק בנבחרת גרמניה בכדורגל עד גיל 21 וערך בשורותיה 22 הופעות, בהן הבקיע ארבעה שערים. דאוד זכה עם נבחרת זו באליפות אירופה בכדורגל עד גיל 21 - 2017, על אף שלא שיחק במשחק הגמר, בו ניצחה הנבחרת הגרמנית 0–1 את הנבחרת המקבילה של ספרד. ב-7 באוקטובר 2020 דאוד ערך את הופעת הבכורה שלו בנבחרת גרמניה הבוגרת, כשנכנס כמחליף במשחק ידידות מול טורקיה שהסתיים בתיקו 3-3, במקום פלוריאן נויהאוס. במרץ 2024 זומן לסגל נבחרת סוריה לקראת משחקי מוקדמות מונדיאל 2026. דאוד אמנם רשם שתי הופעות בנבחרת גרמניה, אך מאחר שאלו היו משחקי ידידות הוא יכול לעבור לייצג את סוריה. עם זאת, דאוד עזב את הסגל הסורי וטען כי לא מולאו דרישותיו. דאוד נולד בעמודה שבמחוז אל-חסכה, סוריה למשפחה כורדית. בהיותו תינוק עבר יחד עם משפחתו לגרמניה על מנת לברוח ממשטרו של חאפז אל-אסד. מדיה וקבצים בנושא מחמוד דאוד בוויקישיתוף מחמוד דאוד, ברשת החברתית אינסטגרם מחמוד דאוד, באתר Transfermarkt מחמוד דאוד, באתר Fussballdaten.de (בגרמנית) מחמוד דאוד, באתר Soccerway מחמוד דאוד, באתר BDFutbol מחמוד דאוד, באתר WorldFootball.net מחמוד דאוד, באתר National Football Teams מחמוד דאוד, באתר FootballDatabase.eu Former German international Dahoud to play for Syria, רויטרס, ‏16 במרץ 2024
נחל עמיק

נַחַל עָמִיק (בערבית: ואדי עמיק) הוא נחל אכזב היורד במדרונו המערבי של הר הכרמל. אורכו של הנחל הוא כ-1.8 ק"מ. נכון לאוגוסט 2023 הנחל מוזנח ביותר וקשה עד מאוד לעבור בו. נחל עמיק נקרא כך מכיוון שהוא יורד לעומק מתחת לשכונות רכס הכרמל הממוקמות מעליו, כרמל מערבי ושכונת כבאביר. הוא ממוקם בין נחל שיח מדרום ונחל לוטם מצפון. מוצאו של הנחל בחורשה בקצה רחוב שדרות הצבי בחיפה והוא מסתיים ברחוב אסתר המלכה בשכונת נווה דוד. הוא נשפך אל הים התיכון באזור חוף הרחצה חוף הכרמל בצידו הדרומי של פארק הכט. לאורכו של הנחל עובר שביל הליכה למטיילים שראשיתו, בשדרות הצבי וסיומו בשכונת נווה דוד. גישה רגלית נוספת אל הנחל נמצאת בשביל שמתחיל מאחורי שיכון בתי-הזיקוק (הצופים 2), בשביל העובר מאחורי בתים ברחוב דרך הים, ומתחבר אל תחילת השביל המסומן. סימון שבילי ההליכה בנחל הוא סימון בצבע אדום, אורך מסלול ההליכה הוא שעה וחצי והוא ברמת קושי בינונית, שכן רוב המסלול מתאפיין בירידה מתונה וקיימים קטעים רבים של הליכה בתוך האפיק על אבנים. הצמחייה מגוונת והיא משתנה בהתאם לעונות השנה, בחורף נפוצים בנחל זלזלת הקנוקנות, רקפת מצויה, נרקיס מצוי. באביב ניתן לזהות בפרט על הגדה הצפונית של הנחל את נורית אסיה, דם המכבים האדום, תגית מצויה, חרצית עטורה ומינים נוספים. בעקבות ההזנחה, קיימים גם מיני פולשים אשר פלשו אל הנחל וכיום ניתן לראותם כחלק מצמחיית הנחל, כך למשל החמציץ הנוטי אשר הוא מין פולש של צמח ונפוץ מאוד בנחל בעונת החורף. כמו כן בהמשך נתיב הנחל התבססו בתוך האפיק עצי אקליפטוס המקור, שיטה כחלחלה וכן לנטנה ססגונית וכובע הנזיר שהגיעו מגינות התושבים ומהחורשה שבשדרות הצבי. נחל עמיק היה מוזנח במשך שנים רבות, פסולת מאתרי בנייה על רכס הכרמל הושלכה למטה, ביוב עירוני דלף, ושביל הטיול היה חסום למבקרים. כמו שאר הוואדיות בחיפה, לנחל עמיק ישנו מעמד מוגן מתוקף חוק עזר עירוני של עיריית חיפה של שטח ציבורי פתוח, האוסר על בנייה בשטחו. למרות מעמד זה, הנחל אינו זוכה להגנה או לפיקוח כשל שמורת טבע, בסביבות שנת 2000 יזם סניף חיפה של החברה להגנת הטבע מבצע ניקוי יסודי של הנחל, לרווחתם של המטיילים. ערכי הטבע בנחל עדיין סובלים מפגיעה קשה של מינים פולשים, בייחוד בחלקו העליון, אך גם בחלקיו האחרים. הדרך הוסדרה למטיילים רק בשנת 2009. כמו כן- בנייתה של שכונת רמת הנשיא גרמה לנזקים לחלקו התחתון של הנחל. עירונט 469 - עיריית חיפה - שיקום נחל עמיק(הקישור אינו פעיל). החברה להגנת הטבע - "הכירו את הוואדיות בחיפה" גיא שחר, חיפה - טיול בנחל עמיק טיול בנחל עמיק, באתר החברה להגנת הטבע נחל עמיק – iNature, באתר www.inature.info אייל לרמן, ביוב זיהם את נחל עמיק, באתר mynet (כפי שנשמר בארכיון האינטרנט), 18 בדצמבר 2012 נחל עמיק, באתר החברה להגנת הטבע
פודינג טפיוקה

פודינג טפיוקה הוא פודינג מתוק העשוי מטפיוקה ומחלב או קצפת. נהוג להכין גם את המנה עם חלב קוקוס במקום חלב רגיל, בשל השוני בטעם ומפני שישנם אזורים בהם חלב קוקוס מהווה מרכיב בסיסי בבישול. הפודינג נפוץ במטבחים ובמדינות שונות, למשל הוא חלק ממטבחה של בריטניה וגם ממטבחה של גאנה, ויש מספר מתכונים ודרכים להכנתו. באזורים מסוימים נהוג להכין את הפודינג נוזלי ובאחרים נהוג להכינו סמיך ומוצק ואז נאכל במזלג. ילדים בבריטניה מכנים את המאכל בשם "ביצת צפרדעים" שכן הוא מכיל בועות המזכירות במידת מה ראשנים. הגרדיאן תיאר את המאכל בתור "הפודינג השנוא ביותר על ילדי בריטניה" ובמאמר הוא זכה לשמות כגון "עיני דג", "דייסת ראשנים " ו"פודינג גלגלי-עיניים". אולם, לפי מדריך מישלן האדום המאכל מתחיל לצבור פופולריות מסוימת. פודינג אורז גריסים אדומים מדיה וקבצים בנושא פודינג טפיוקה בוויקישיתוף
מיקי אבלס

מיקי אבלס (1917 – מאי 2004) היה ספורטאי ספורט נכים ישראלי. נולד בשם אויגן קפלס. בגיל 29 חלה בשיתוק ונותר פגוע בפלג גופו התחתון. הוא החל לעסוק בספורט במועדון נכי צה"ל בתל השומר והשתתף בתחרויות טניס שולחן במשחקי סטוק מנדוויל. זכה במדליות זהב בטורניר זוגות במשחקי 1958 (עם שמחה לוסטיג) וב-1965 (עם ברוך חגאי). במשחקים הפאראלימפיים רומא (1960) התחרה בטניס שולחן. במשחקים הפאראלימפיים תל אביב (1968) זכה במדליית ארד טורניר זוגות בטניס שולחן (עם משה גמישידה). בתחרויות השחייה התחרה במשחה 25 מטר בסגנון גב וסיים במקום הרביעי. בשנת 1970 היה ממייסדי האגודה הישראלית לקליעה בחץ וקשת. היה בעל בית מלאכה לליפוף טרנספורמטורים, נשוי ובעל משפחה. נפטר במאי 2004. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אתר "נשמה"
שריר כף הרגל המרובע

שריר כף הרגל המרובע (TA: quadratus plantae, או flexor accessorius) הוא אחד משרירי כף הרגל. הוא ממוקם בשכבה השנייה של שרירי החלק התחתון של כף הרגל, בחלקה האחורי. כיווץ שריר זה לבדו מכופף את ארבע האצבעות הצידיות במלואן. השריר המרובע חולק גידים עם השריר העיקרי שמבצע פעולה זו, השריר כופף האצבעות הארוך, שנמצא בשוק, לכן נקרא השריר המרובע גם כופף הלוואי. סיוע מהשריר המרובע נדרש כדי לאזן את משיכת השריר הארוך את האצבעות לכיוון הבוהן הגדולה. כאשר כף הרגל כפופה מטה, הגיד של השריר הארוך נרפה, והשריר המרובע נדרש להפעיל כוח רב יותר. זהו אחד השרירים הבודדים בכף הרגל ללא הומולוג בכף היד. הראש התיכון של השריר ייחודי לאדם. אין תמימות דעים בקרב החוקרים לגבי הצורך בשריר באדם המודרני, והסיבות להתפתחותו באבולוציה. לשריר כף הרגל המרובע שני ראשים: תיכון וצידי. הראש הצידי שטוח וגידי, ואילו הראש התיכון שרירי. תחילתם בעצם העקב, משני צידי הרצועה הכפית הארוכה. הם מתחברים בזווית חדה ומסתיימים בגיד של השריר כופף האצבעות הארוך. הגידים נאחזים בגלילים המרוחקים של ארבע האצבעות הצידיות. שריר כף הרגל המרובע מעוצבב על ידי שורשי העצב הראשון והשני של העצה (S1,2), דרך עצב כף הרגל הצידי (Nervus plantaris lateralis), ענף של עצב השוקה (Nervus tibialis) מדיה וקבצים בנושא שריר כף הרגל המרובע בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שנה ליטורגית

שנה ליטורגית הוא מונח הבא לתאר התנהלות על פי תאריכים המופיעים בלוח השנה, בהם יש הנחיות בדבר התנהגות דתית. התנהגות זו יכולה לכלול תפילות (שונות מהתפילות הנערכות ביום-יום), טקסי חליפין, צומות, קטעי קריאה שיש לקרוא, קורבנות שיש להקריב וכדומה. מחזור הליטורגיה יכול להיות במחזור שנתי או מחזור של מספר שנים. ערך מורחב – הלוח העברי לוח השנה העברי הוא לוח שמשי-ירחי: השנים מקבילות לעונות השנה והחודשים מקבילים למחזוריות הירח. לפיכך הפעילות הדתית ביהדות כוללת מחזורים שבועיים (שבת), מחזורים חודשיים (ראש חודש) ומחזורים שנתיים. החודש הראשון, הנקרא מאז גלות בבל חודש ניסן, הוא החודש בו התחוללה יציאת מצרים:”הַחדֶשׁ הַזֶה לָכֶם ראשׁ חֳדָשִים רִאשׁוֹן הוּא לָכֶם לְחָדְשֵי הַשָּנָה” (ספר שמות, פרק י"ב, פסוק ב') ערך מורחב – חגי ישראל ומועדיו לוח השנה הליטורגי היהודי כולל את החגים הבאים: ראש השנה – בא' וב' בחודש תשרי יום הכיפורים – בי' בתשרי סוכות – בט"ו בתשרי, החג השלישי מבין שלוש הרגלים שמיני עצרת בכ"ב בתשרי פסח ב-ט"ו בניסן, הראשון מבין שלוש הרגלים שביעי של פסח בכ"א בניסן שבועות 50 יום ממחרת ליל הסדר, כלומר ו' בסיוון, השני מבין שלוש הרגלים נוספו אליו חנוכה – כ"ה בכסלו עד ב' בטבת ברוב השנים ועד ג' בטבת בשנה חסרה פורים – י"ד באדר וט"ו באדר תעניות (כמו תשעה באב) ספר התפילה היומיומי ביהדות הוא הסידור. בנוסף לו, במועדים מיוחדים, נעשה שימוש בספר תפילה ייחודי לכל מועד, המכונה מחזור. במהלך התפילה נוהגים לקרוא בתורה על פי מחזור קריאה שנתי. בעבר נהגו לקרוא גם במחזור תלת-שנתי. ישנם מחזורי לימוד רבים הקובעים את קטע הלימוד המיועד לכל יום בשנה. בין הבולטים שבהם: פרשת השבוע, דף יומי, משנה יומית ועוד. השנה הליטורגית הנוצרית היא לוח שנה כנסייתי, אשר נעשה בו שימוש בזרמים הנוצריים השונים, לציון תפילות במועדים דתיים כולל חגי קדושים נוצרים וכן הנחיה איזה קטע מכתבי הקודש יש לקרוא ביום זה, במחזור שנתי או במחזור של כמה שנים. המחזור הליטורגי מחלק את השנה לעונות, בכל אחת מהן יש חגים שונים ואף צבעים ליטורגיים(אנ') המקושרים לעונת השנה וצבעי מלבושי נושאי משרות הגבוהות בכנסייה. ערך מורחב – חגי הנצרות רוב החגים הנוצריים מציינים אירועים מחייו של ישו או של הוריו. תאריכי החגים שונים במקצת בין הזרמים השונים בנצרות, אולם החגים עצמם וסדרם במחזור השנה לרוב זהה. החגים העיקריים הם: החגים הבאים מתקיימים בתאריך קבוע מדי שנה: תקופת הציפייה בנצרות המערבית, המקבילה לצום המולד בנצרות המזרחית. תקופה זו מציינת את תחילת מחזור השנה הנוצרי חג המולד, 25 בדצמבר בכנסיות מערביות, 7 בינואר בכנסיות מזרחיות חג ההתגלות, 6 בינואר בכנסיות מערביות, 18 בינואר בכנסיות מזרחיות ערך מורחב – חגים ניידים (נצרות) החגים הבאים שואבים את מקורם ממסורות יהודיות ומתקיימים בתאריך שונה במקצת בכל שנה: התענית, בכנסייה המערבית היא התקופה שבין יום רביעי של האפר לבין יום שבת הקדוש(אנ') שלפני יום ראשון בו חל חג הפסחא. בנצרות המזרחית התקופה שלפני חג הפסחא נקראת "התענית הגדולה" על מנת להבדילה מתענית החורף המכונה "צום המולד" השבוע הקדוש הפסחא, הנחוג תמיד ביום ראשון בשבוע בתחילת האביב (בין ה-22 במרץ ל-25 באפריל) פנטקוסט ימי זיכרון של קדושים נוצרים המחולקים ל: יום זיכרון מחייב יום זיכרון שאינו מחייב צומות ימי ראשון פרק זה לוקה בחסר. אנא תרמו לוויקיפדיה והשלימו אותו. הקטעים אותם יש לקרוא מדי יום מפורטים ב-lectionárium(אנ'). מדיה וקבצים בנושא שנה ליטורגית בוויקישיתוף שנה ליטורגית, באתר אנציקלופדיה בריטניקה (באנגלית) שנת הכנסייה, דף שער בספרייה הלאומית ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
יוגב קנזי

יוגב קנזי (נולד ב-1974) הוא ספורטאי פאראלימפי לשעבר בעל מדליית ארד בקפיצה לרוחק. קנזי נולד עם שיתוק בכתף ומוגבל בידו. בצעירותו החל להתאמן במרכז הספורט לנכים ומאוחר יותר באימונו של דוד קושניר. במשחקים הפאראלימפיים אטלנטה (1996) התחרה בריצות ל-100, 200 ו-400 מטר ובקפיצה לרוחק. בריצת 200 מטר דורג במקום השמיני וביתר התחרויות לא העפיל לגמר. ב-1998 התחרה לראשונה באליפות העולם וסיים במקום החמישי עם קפיצה לרוחק 6.36 מטר. בהופעותיו הבאות באליפות העולם קפץ ב-2002 למרחק 6.28 מטר וסיים במקום החמישי וב-2006 למרחק 5.89 מטר וסיים במקום השמיני. במשחקים הפאראלימפיים סידני (2000) התחרה בקפיצה לרוחק וזכה במדליית ארד לאחר הישג של 6.63 מטר. ב-2001 זכה באליפות אירופה באתלטיקה קלה לנכים שנערכה בהולנד במדליית כסף בתחרות קפיצה לרוחק לאחר הישג של 6.29 מטר. במשחקים הפאראלימפיים אתונה (2004) התחרה בקפיצה לרוחק וסיים במקום השמיני עם הישג של 6.11 מטר. ב-2014 השתתף באליפות אירופה ודורג במקום השישי בתחרות הטלת כידון עם הטלה למרחק 24.9 מטר. קנזי בעל תואר שני בכלכלה, יועץ השקעות ויועץ ביטוח. אתר האינטרנט הרשמי של יוגב קנזי פירוט השתתפותו בתחרויות המשחקים הפאראלימפיים באתר הרשמי של IPC (באנגלית) יוגב קנזי, ברשת החברתית פייסבוק רמי היפש‏, זהב וארד לקלגנוב בגביע העולם בפאריס, באתר וואלה, 18 ביוני 2001 אודות